Franske «Irene VII» vant siste seilas.
«Erna Helena» ble bygget av Anker & Jensen i 1917.
Hurum Trebåtfestival var også regatta.
Publisert mandag 08. juni 2015 - 00:00 Sist oppdatert torsdag 26. mai 2016 - 11:42
Det ble seilt en regatta hver dag under Hurum Trebåtfestival. Regattaen startet inne i Sætre. Banen var på 8 nm, med runding øst for Ramton og sør for Søndre Langåra og mål i Sætre. Lørdag seilte også skøytene regatta.
Raske 10 metere
Med fire 10 metere på startstreken lørdag var det spennende å se hvilke som var raskest. Ved siden av «Mosk», «Rollo4» og «Erna Helena», stilte også «Irene VII» opp fra Frankrike. Det blåste frisk i alle seilaser, og mange av eierne tok det pent.
«Erna Helena» var ikke bare raskest av 10 meterne, den vant også sammenlagt etter tre seilaser. Båten var først i mål på fredag, og bare to minutter bak 12mR «Vema» på lørdag. Søndag var det derimot den franske båtens tur. «Irene VII» var ni minutter foran «Erna Helena» i mål. I følge Klasisk Treseilerklubbs måletall skal «Rollo4» være den raskeste av 10-meterne.
«Erna Helena» er den eldste 10 meteren som seilte under Hurum Trebåtfestival. Som «Rollo4» og «Irene VII» er «Erna Helena» bygget av Anker & Jensen, men i 1917 før R-reglen. Båten ble registrert i KNS årbøker som 9.5 meter. Båten havnet i Finland i 1929, men ble funnet og satt i stand av Peter Ennals under navnet «Gavotte». Nå har Geir Johansen gjort båten til en av våre flotteste.